
Temeljem članka 17., stavka 1. Zakona o sustavu civilne zaštite („Narodne novine“ broj 82/15, 118/18, 31/20, 20/21, 114/22), članka 52. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 66/21) te članka 30. Statuta Općine Selnica („Službeni glasnik Međimurske županije“ broj 5/21, 16/22 i 17/25) Općinsko vijeće Općine Selnica na svojoj 4. sjednici, održanoj 19. prosinca 2025. godine, donosi

PLAN RAZVOJA 
sustava civilne zaštite na području Općine Selnica za 2026. godinu 
s trogodišnjim financijskim učincima
1. UVOD
Člankom 17. stavak 1. Zakona o sustavu civilne zaštite („Narodne novine“ broj 82/15, 118/18, 31/20, 20/21, 114/22) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju Analizu stanja i godišnji Plan razvoja sustava civilne zaštite s financijskim učincima za trogodišnje razdoblje te Smjernice za organizaciju i razvoj sustava koje se razmatraju i usvajaju svake četiri godine. 
Na temelju Analize o stanju sustava civilne zaštite na području Općine Selnica za 2025. godinu i Smjernica za organizaciju i razvoj sustava civilne zaštite na području Općine Selnica za vremensko razdoblje od 2024. do 2027. godine, donosi se Plan razvoja sustava civilne zaštite na području Općine Selnica za 2026. godinu s financijskim učincima za trogodišnje razdoblje (u daljnjem tekstu: Plan razvoja sustava civilne zaštite).
2. PLANSKI DOKUMENTI
U tabeli 1. navedeni su dokumenti iz područja civilne zaštite koje je potrebno izraditi u 2026. godini.
Tablica 1: Popis dokumenata iz područja civilne zaštite koje je Općina Selnica u potrebi izraditi u 2026. godine
	R.Br.
	Naziv dokumenta
	Izrađivač
	Rok izrade
	Donosi

	1.
	Odluka o imenovanju koordinatora na lokaciji
	Općina
	siječanj 2026.
	Načelnik Stožera CZ

	3.
	Ažuriranje Odluke o imenovanju povjerenika i zamjenika povjerenika civilne zaštite
	Općina
	ožujak 2026.
	Općinski načelnik

	4.
	Izrada elaborata za vježbu civilne zaštite 2026.
	Upravljačka skupina
	30 dana prije održavanja vježbe civilne zaštite
	Općinski načelnik

	5.
	Plan vježbi civilne zaštite Općine za 2027.god.
	Općina
	prosinac 2026.
	Općinski načelnik

	6.
	Analiza stanja sustava civilne zaštite za 2026.god.
	Općina
	prosinac 2026.
	Općinsko vijeće

	7.
	Plan razvoja sustava civilne zaštite za 2027. godinu s trogodišnjim financijskim učincima
	Općina
	prosinac 2026.
	Općinsko vijeće



2.1. VOĐENJE I AŽURIRANJE BAZE PODATAKA O PRIPADNICIMA, SPOSOBNOSTIMA I RESURSIMA OPERATIVNIH SNAGA SUSTAVA CIVILNE ZAŠTITE
Općina Selnica osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite (Pravilnik o vođenju evidencije pripadnika operativnih snaga sustava civilne zaštite („Narodne novine“ broj 75/16).
Evidencija se ustrojava za:
· za članove Stožera civilne zaštite,
· za povjerenike i zamjenike povjerenika civilne zaštite,
· za koordinatore na lokaciji.
Općina Selnica dužna je podatke o vrstama i broju pripadnika operativnih snaga zaprimljene od strane operativnih snaga i podatke koje su u obvezi izraditi samostalno dostaviti Međimurskoj županiji te u MUP – Ravnateljstvo civilne zaštite – Područni ured civilne zaštite Varaždin – Služba civilne zaštite Čakovec, sukladno Pravilniku o vođenju  evidencija pripadnika operativnih snaga sustava civilne zaštite ("Narodne novine“ broj 75/16).
Kontakt podatke (adrese, fiksni i mobilni telefonski brojevi) u planskim dokumentima potrebno je kontinuirano ažurirati.
NOSITELJ: Općina Selnica
IZRAĐIVAČ: Jedinstveni upravni odjel
ROK: prosinac 2026.god.

3. OPERATIVNE SNAGE SUSTAVA CIVILNE ZAŠTITE 
[bookmark: _Hlk56670223]3.1. STOŽER CIVILNE ZAŠTITE
· Pripremiti i održati vježbu operativnih snaga sustava civilne zaštite
NOSITELJ: Općina Selnica
IZVRŠITELJ: Stožer civilne zaštite, upravljačka skupina i operativne snage sustava civilne zaštite.
ROK: Sukladno donesenom Planu vježbi civilne zaštite
· Donošenje Odluke o imenovanju koordinatora na lokaciji
NOSITELJ: Općina Selnica, Stožer civilne zaštite
IZVRŠITELJ: načelnik Stožera civilne zaštite
ROK:  siječanj 2026.god.
· Evidencija Stožera civilne zaštite, ažuriranje osobnih podataka
[bookmark: _Hlk24441332]NOSITELJ: Općina Selnica
IZVRŠITELJ: Jedinstveni upravni odjel
ROK: kontinuirano tijekom godine

3.2. OPERATIVNE SNAGE VATROGASTVA 
U cilju spremnosti i brzog djelovanja vatrogasna društva za 2026.god. u planu su sljedeće aktivnosti: 
· kontinuirano usklađivati Plan zaštite od požara Općine,
· kontinuirano usklađivati Plan uzbunjivanja dobrovoljnih vatrogasnih društava, 
· provođenje preventivnih mjera: dežurstva i ophodnje svih društava posebice u vrijeme paljenja trave, korova i „Uskrsnih krjesova“,
· opremati DVD-e u skladu s Pravilnikom o minimumu tehničke opreme i sredstava vatrogasnih postrojbi („Narodne novine“ broj 43/95, 91/02)
· provoditi osposobljavanje i usavršavanje vatrogasnih kadrova putem teorijske nastave, praktičnim, kondicijskim i tjelesnim vježbama,
· donošenje Financijskog plana i Godišnjeg programa rada,
· provjera ispravnosti postojeće opreme i vozila te nabava nove potrebne opreme,
· Organizacija natjecanja,
· Sudjelovanje na raznim natjecanjima za sve uzraste,
· Sudjelovanje u vježbama prema Planu vježbi CZ.

Tablica 2: Pregled aktivnosti planiranih za 2026. godinu - DVD Selnica
	POPIS OPREME KOJU SE PLANIRA NABAVITI U 2026.god.
	/

	POPIS AKTIVNOSTI KOJE SE PLANIRA PROVESTI U 2026.god.
	Provođenje protupožarnih aktivnosti, usavršavanja i specijalizacije, organizacija i sudjelovanje u vježbama, uvježbavanja, rad s mladeži i dr.



NOSITELJ: operativne snage vatrogastva Općine 
IZVRŠITELJ: operativne snage vatrogastva Općine
ROK: prosinac 2026.god. 
3.3. HRVATSKI CRVENI KRIŽ – Gradsko društvo Crvenog križa Čakovec
Gradsko društvo Crvenog križa Čakovec nastavit će se pripremama za djelovanje u katastrofama i izvanrednim situacijama. Nastavit će se edukacije instruktora interventnog tima te osposobljavanje sadašnjih volontera u Gradskom interventnom timu i novih članova interventnog tima GDCK Čakovec te daljnje opremanje članova tima sukladno potrebama i osiguranim sredstvima. Posebno se računa na angažman više volontera na područjima općina. Za nove članove, volontere, ponovno će se organizirati tečaj, a svaki član interventnog tima usvojit će osnovna znanja iz prve pomoći, psihosocijalne podrške, sigurnosti i samozaštite te komunikacije. Zatim će se i sadašnji i novi volonteri, prema vlastitim mogućnostima i željama, specijalizirati iz nekog od područja: prve pomoći (napredna obuka), procjene situacije, poslova službe traženja, organizacije prihvata i smještaja ili osiguranja pitke vode i minimalnih higijenskih uvjeta, što i jest uloga Crvenog križa u sustavu zaštite i spašavanja. 
U slučaju velikih incidenata i katastrofa na koje lokalna zajednica ne može adekvatno odgovoriti, educirani interventni timovi i raspoloživa oprema se mobiliziraju iz drugih društava i nacionalnog društva Hrvatskog Crvenog križa i šalju u pomoć na pogođeno područje.
Redovna djelatnost GDCK Čakovec za 2026. godinu:
· Aktivnosti vezane uz pomoć raseljenim osobama: evidentiranje, pružanje informacija i psihosocijalne podrške, podjela humanitarne pomoći,
· Sudjelovanje na vježbama pripadnika civilne zaštite i na Sajmu sigurnosti i prevencije,
· Organizacija vježbe volontera GDCK Čakovec, Koprivnica i Varaždin,
· Dežurstva/osiguranja sportskih i kulturnih događaja,
· Održavanje radionica i edukacija za djecu i mlade na teme prve pomoći i pripreme za katastrofe,
· Edukacije volontera za djelovanje u kriznim situacijama,
· Provedba tečajeva prve pomoći u sklopu  zaštite na radu,
· Provedba tečajeva prve pomoći za vozače.
[bookmark: _Hlk56670345]NOSITELJ: GDCK Čakovec
IZVRŠITELJ: GDCK Čakovec
ROK: prosinac 2026.god.

3.4. HRVATSKA GORSKA SLUŽBA SPAŠAVANJA (HGSS) – Stanica Čakovec
HGSS je žurna javna SLUŽBA koja temeljem više zakona djeluje u području prioritetnih i neodgodivih potreba građana (sigurnost, zaštita i spašavanje ljudskih života) i koja je dužna osigurati, pripravnost, hladni pogon i raspoloživost ljudi i opreme 24 sata dnevno, 365 dana u godini, redovito održavanje znanja i sposobnosti stručnost pripadnika u vrlo zahtjevnoj, visoko rizičnoj i odgovornoj aktivnosti.
Aktivnosti HGSS – Stanice Čakovec u 2026. godini, provodit će se sukladnu Planu rada i Programu aktivnosti koji obuhvaća zadaće održavanja spremnosti i obuke, licenciranja i produživanja licenci za gorske spašavatelje, preventive, međunarodne suradnje i opremanja Stanice. Program je sačinjen na osnovi Pravilnika o obuci pripadnika Gorske službe spašavanja, predviđenog kalendara aktivnosti i dr., a temelji se na Zakonu o Hrvatskoj gorskoj službi spašavanja („Narodne Novine“ broj 79/06 i 110/15). Za aktivnosti predviđene ovim programom postoji zakonska obveza za osiguravanje sredstava za: 
· redovitu djelatnost,
· akcije spašavanja (potražne akcije, spašavanje na nepristupačnom terenu, spašavanje u zimskim uvjetima na nepristupačnom terenu, spašavanje na divljoj vodi i poplavama, itd.),
· intervencije na nepristupačnim terenima, 
· nabavka i održavanje opreme,
· preventivna djelatnost (prisutstvo članova stanice Čakovec na organiziranim planinarskim pohodima, na takmičenjima „ekstremnih“ sportova, edukacija osoba koje borave u prirodi, edukacija turističkih djelatnika itd.).

POPIS OPREME KOJU SE PLANIRA NABAVITI U 2026.god.:
· opremanje novog objekta Stanice Čakovec (namještaj, kućanski aparati, uredski pribor, poligon za vježbu, … ) 
· kupnja osobne opreme za spašavanje aktivnim članovima 
· obnova stare i dotrajale opreme i užadi 
· 
POPIS AKTIVNOSTI KOJE SE PLANIRAJU PROVESTI U 2026.god.:
· redovni sastanci, vježbe, osiguranja, dežurstva, preventivne aktivnosti, tečajevi i osposobljavanje članova.

[bookmark: _Hlk56670390]NOSITELJ: HGSS - Stanica Čakovec
IZVRŠITELJ: HGSS – Stanica Čakovec
ROK: prosinac 2026.god.

[bookmark: _Hlk530392112][bookmark: _Hlk56670655]3.5. POVJERENICI CIVILNE ZAŠTITE I NJIHOVI ZAMJENICI
· Osposobljavanje povjerenika civilne zaštite i njihovih zamjenika
NOSITELJ: Općina Selnica
IZVRŠITELJ: MUP – Ravnateljstvo civilne zaštite
ROK: kontinuirano tijekom 2026.god.
· Evidencija povjerenika i zamjenika povjerenika, ažuriranje osobnih podataka
NOSITELJ: Općina Selnica
IZVRŠITELJ: Jedinstveni upravni odjel
ROK: kontinuirano tijekom godine

[bookmark: _Hlk56670875]3.6. KOORDINATORI NA LOKACIJI
Ovisno o specifičnostima izvanrednog događaja načelnica Stožera civilne zaštite Općine Selnica određuje koordinatora i upućuje na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa Stožerom tijekom trajanja poduzimanja mjera i aktivnosti na otklanjanju posljedica izvanrednog događaja.
Stožer civilne zaštite Općine Selnica nakon zaprimanja obavijesti o velikoj nesreći ili katastrofi odmah po saznanju mobilizira Koordinatora na lokaciji i upućuje ga na mjesto incidenta prije dolaska operativnih snaga.
· Evidencija koordinatora na lokaciji, ažuriranje osobnih podataka

NOSITELJ: Općina Selnica
IZVRŠITELJ: Jedinstveni upravni odjel
ROK: kontinuirano tijekom godine

[bookmark: _Hlk56670974]3.7. PRAVNE OSOBE OD INTERESA ZA SUSTAV CIVILNE ZAŠTITE
Sukladno točki 5. Pravilnika o nositeljima, sadržaju i postupcima izrade planskih dokumenata u civilnoj zaštite te načinu informiranja javnosti u postupku njihovog donošenja  („Narodne novine“ broj 66/21) pravne osobe koje su odlukom Općinskog vijeća određene od interesa za sustav civilne zaštite dužne su izraditi operativni plan civilne zaštite.
Pravne osobe operativnim planom razrađuju tko će provesti zadaće, kada, prije, za vrijeme ili neposredno nakon velike nesreće i katastrofe, s kojim resursima te tko je za organiziranje snaga i provođenja zadaća odgovoran. 
· Evidencija pravnih osoba od interesa za sustava civilne zaštite, ažuriranje osobnih podataka

NOSITELJ: Pravna osoba od interesa za sustav civilne zaštite
IZVRŠITELJ: Osoba odgovorna za poslove civilne zaštite u pravnoj osobi od interesa za sustav civilne zaštite
ROK: kontinuirano tijekom godine

4. SUSTAV UZBUNJIVANJA GRAĐANA
Cilj: uspostava sustava uzbunjivanja. U organizaciji zaštite i spašavanja u Općini, pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava zaštite i spašavanja, stoga je potrebno:
· nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa
· provjeriti čujnost sirena na području Općine Selnica.
Izvršitelji: Operateri (vlasnici objekata s opasnim tvarima), MUP – Ravnateljstvo civilne zaštite – Područni ured civilne zaštite Varaždin – Služba civilne zaštite Čakovec, operativne snage vatrogastva s područja Općine Selnica i Općina Selnica.
5. FINANCIRANJE SUSTAVA CIVILNE ZAŠTITE
Cilj: racionalno, funkcionalno i učinkovito djelovanje sustava civilne zaštite. Prema Zakonu o sustavu civilne zaštite („Narodne novine“ broj 82/15, 118/18, 31/20, 20/21, 114/22), izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje  i uvježbavanje operativnih snaga. Prema tome, u proračunu Općine Selnica za 2025. godinu, u skladu s ostalim posebnim propisima, implementirat će se sljedeće stavke:
	Nositelj korištenja financijskih sredstava iz Proračuna Općine Selnica
	Visina planiranih sredstava za sljedeće 3 godine (eur)

	DVD Selnica
	2026.
	140.000,00

	
	2027.
	140.000,00

	
	2028.
	140.000,00

	Hrvatski Crveni križ
	2026.
	8.000,00

	
	2027.
	9.000,00

	
	2028.
	10.000,00

	Civilna zaštita
	2026.
	3.100,00

	
	2027.
	3.500,00

	
	2028.
	3.500,00

	Javna vatrogasna postrojba
	2026.
	16.700,00

	
	2027.
	16.700,00

	
	2028.
	16.700,00

	HGSS
	2026.
	2.700,00

	
	2027.
	3.000,00

	
	2028.
	3.000,00

	Ukupno
	515.900,00 eura


6. ZAKLJUČAK
[bookmark: _Hlk56671053]Donošenjem Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22) i zakonskih akata proizlaze zadaće i okvirna dinamika provođenja poslova u sustavu civilne zaštite Općine Selnica.
U 2025. godini pokazuje se potrebnim nastaviti aktivni rad u usklađenju i unaprjeđenju sustava civilne zaštite Općine Selnica i to posebice sljedećim aktivnostima:
· ažuriranje postojećih planskih dokumenata,
· osposobljavanjem i opremanjem operativnih snaga sustava civilne zaštite,
· ažuriranjem podataka o operativnim snagama u sustavu civilne zaštite,
· osiguravanjem planiranih proračunskih sredstva za organizaciju i razvoj sustava    civilne zaštite.

OPĆINSKO VIJEĆE OPĆINE SELNICA

                                                                                               PREDSJEDNIK OPĆINSKOG VIJEĆA
                                                                                                                     Davor Debelec


KLASA: 240-06/25-01/4
URBROJ: 2109-15-03-25-1
U Selnici, 19. prosinca 2025.

